ויקטור גלוגר

ויקטור גלוגר
[[פילה דניס בגריל על סירת חציל, קולי פלפל אדום ושמן פטרוזיליה]]
טרטר טונה אדומה עם שרימפס קוקטייל וסורבה ווסאבי]]
בורי על הפלנצ'ה עם ניוקי סלק במילוי גבינת קממבר ופיסטוקים ברוטב מרווה]]
פרלינה: דקוואז אגוזי לוז, שוקולד, פרלינה וקצפת שוקולד, עם רוטב פיסטוק]]
ויקטור גלוגר (נולד ב-1958) הוא שף ישראלי זוכה פרסים ממוצא ארגנטינאי, המתמחה באוכל צרפתי, ים תיכוני וכן ספרדי ולטיני.

==ביוגרפיה==
ויקטור גלוגר נולד בבואנוס איירס שבארגנטינה, למד מזרחנות ויחסים בינלאומיים. בשנת 1978, בהיותו בן 19 עלה לישראל במסגרת השומר הצעיר ובגיל 22 נסע לצרפת ללמוד וטרינריה. במהלך לימודיו החליט שהוא רוצה ללמוד בישול בעקבות מודעה של בית ספר למלונאות, שראה באקראי במטרו של פריז. את בית הספר למלונאות סיים בתואר cap (טבח בדרגה A ו-B) בשנת 1982.

הוא התגורר בצרפת עד שנת 1989 ועבד שם במסעדות אוליביה ואלר, לוראנס, ל'אוברז' די גארייה ופאוויון דופין ובבית הספר לה נוטר, בו השתלם אצל השף שארל בארייר. אחר כך חזר לישראל ועבד במשך שנה בתור שף מחלקה במלון דניאל בהרצליה. בהמשך שימש כשף הראשון של מסעדת "במבו דג" בראשון לציון, ובמשך שלוש שנים כשף הראשון של "דלידג" של משה כרובי. בהמשך שימש כשף הראשון במסעדת "206 דגים", בצומת קריית שאול, במשך שש שנים.

בדצמבר 2001 פתח ביחד עם דודי זיו את מסעדת קלואליס, השוכנת במתחם הבורסה ברמת-גן, ברחוב אבא הלל. המסעדה נקראה על שם שתי בנותיו, קלואה וליס, התמחתה בדגים ופירות ים ובין חומרי הגלם שכיכבו בה ניתן היה למצוא קוקי סן-ז'ק, לנגוסטינים מניו זילנד, דג דולפין ים וברווז מצרפת. כמו כן המסעדה הציעה בשר ומנות צמחיות ומטבחה הפתוח איפשר לסועדים לצפות בהכנת המנות. בחזית המטבח היה אקווריום ובו לובסטרים וכן ויטרינה שהציגה לראווה את הדגים אותם ייבא גלוגר מקצוות תבל.

גלוגר הרכיב במסעדה, בשיתוף פעולה עם דיאטנית, ארוחת גורמה דיאטטית ב-500–600 קלוריות, בהתבסס על תפישתו של השף הצרפתי, אבי הגורמה הדיאטטי, מישל גראר. הארוחה כוללת גם קינוחים ללא סוכר.

המסעדה זכתה לפרס על מצוינות בשנים 2008–2011 מטעם המגזין ויין ספקטייטור עבור מרתף היין שלה המכיל 7,000 בקבוקים מ-270 סוגים, שחלקם מאמירים למחירים של עשרות אלפי שקלים.

קלואליס דורגה דרך קבע ברשימת עשר המסעדות הטובות בישראל לפי המדריכים השונים.

בשנת 2015 נפתחה לקלואליס מסעדת אחות כשרה במלון הילטון בתל אביב.

בשנת 2017 החליט גלוגר לסגור את קלואליס ולפתוח במקומה את מסעדת הולה בראסרי בחלל ששימש עד אז את מסעדת רפאל של רפי כהן שנסגרה מוקדם יותר. בשנת 2019 עזב את המסעדה והפך למרצה בבית הספר לקולינריה דן.

==לקריאה נוספת==
* "קלואליס", בתוך: חיליק גורפינקל, מסע קולינרי: מדריך מפה לטיולי אוכל, הוצאת מפה, תל אביב, 2009, עמ' 108–109.

==קישורים חיצוניים==

* [https://web.archive.org/web/20071215165126/http://www.chefs.co.il/Index.asp?ArticleID=101&CategoryID=80 פרופיל של ויקטור גלוגר באתר "שפים"]
* [http://www.chloelys.com/ אתר מסעדת קלואליס]
* לילך רובין, [https://web.archive.org/web/20070224221019/http://www.chefs.co.il/Index.asp?ArticleID=496&CategoryID=125 פרויקט תיעוד מסעדות ישראליות], "על השולחן" 190
* איריס גרסט, [https://web.archive.org/web/20090620104652/http://www.rol.co.il/index/chef-secrets/victor-kluger---cloelis.html שפים מדברים: אבולוציה במטבח], אתר rol
* 
* 
* 
* 
* Mirabelle Gazit, [http://cafe.themarker.com/view.php?t=1519369 קלואליס / להתרגש כל פעם מחדש] , דה מרקר קפה, 24 במרץ 2010
* אייל זיו, [http://www.wines-israel.co.il/astatic%20news/181614.php מסעדת קלואליס זכתה בפעם השנייה ברציפות בתואר WINE SPACTATOR AWARD OF EXCELLENCE], 5 באוגוסט 2009
* 
* 
* 
* 
* 
* 
* 
* [https://web.archive.org/web/20160303230824/http://www.foodis.co.il/feature.asp?sec=4&featid=17735 מאה המסעדות הטובות בישראל של מגזין על השולחן], פודיס, 13 בדצמבר 2008
* 

קטגוריה:שפים ישראלים
קטגוריה:ישראלים ילידי ארגנטינה
קטגוריה:ישראלים שנולדו ב-1958